Mapenzi Azoomana Na?
Kujana wasandula kuti . . .
iiyi?
inee?
amwi?
NZILYAAMBA BBAIBBELE
“Leza . . . uyoosindula misozi yoonse kumeso aabo, alimwi lufwu talukooyoobako limbi, akwalo koomoka, kulila nokuba kucisa takukooyoobako limbi.”
NCIZYAAMBA KULI NDUWE
Ulabaa lusyomo lwakuti Leza teensi nguwe weeta mapenzi.
Ikuziba kuti Leza zilamucisa kubona mapenzi ngituswaana kulatuumbulizya.
Ulabaa bulangilizi bwakuti mapenzi oonse azoomana.
KUJANA TWAZISYOMA NA COONZYO NZILYAAMBA BBAIBBELE?
Iiyi, akaambo katwaambo tubili:
Mapenzi akutalulamisya tazimubotezyi pe Leza. Amuyeeye Jehova Leza mbaakamvwa ciindi bantu bakwe baambwa muBbaibbele nibakali kujatwa calunya. IBbaibbele lyaamba kuti Leza wakaumbaala akaambo “kabaabo ibakali kubapenzya.”
—Babetesi 2:18.
Zilamucisa Leza nabona bantu kababisizya bamwi. Mucikozyanyo Bbaibbele lyaamba kuti “maanza aatila bulowa bwabaabo batakwe mulandu” alamusesemya.
—Tusimpi 6:16, 17.
Leza ulaandaba kuli umwi aumwi wesu. Tacili kuti ‘umwi aumwi nguuzi mapenzi aakwe’ alikke, pesi Jehova alakwe ulaazi!
—2 Makani 6:29, 30.
Kwiinda muBwami bwakwe, lino-lino Jehova uzoomaninsya mapenzi aumwi aumwi wesu. (Matayo 6:9, 10) Kwacecino ciindi, ulabaumbulizya aabo bamuyanduula camoyo woonse.
NZYONGA ULAYEEYA
Nkamboonzi Leza ncazumizya mapenzi?
Mubuzyo ooyu ulasandulwa muBbaibbele muli BAROMA 5:12 amuli 2 PETRO 3:9.
fij_Latn tum_Latn xho_Latn tsn_Latn bem_Latn cjk_Latn bem_Latn cjk_Latn ssw_Latn sna_Latn nya_Latn kon_Latn bem_Latn bem_Latn xho_Latn bem_Latn smo_Latn bem_Latn tum_Latn bem_Latn cjk_Latn swh_Latn bem_Latn